Požeminis nuotėkis

Požeminis nuotėkis – požeminių vandenų judėjimas dėl hidraulinio spūdžio arba gravitacijos jėgos.

Požeminis nuotėkis apibūdina upių, ežerų, jūrų arba neigiamų reljefo formų drenuojamų požeminių vandenų gamtinius išteklius. Jis reiškiamas moduliu (l/s • km²) arba vandens stulpo dydžiu (milimetrais per metus). Modulio vertė priklauso nuo klimatinių, fizinių geografinių, geologinių, hidrogeologinių veiksnių ir kinta nuo 0,1 iki 20 l/s • km².

Lietuvoje didžiausias požeminio nuotėkio modulis (4–6 l/s • km²) yra Aukštaičių aukštumoje ir Pietryčių smėlėtojoje lygumoje, mažiausias (0,4–0,8 l/s • km²) – Vidurio Lietuvos ir Pajūrio žemumose.

Geologija
Vanduo
Hidrologija